ພວກກະບົດທີ່ມາລີ ກໍາລັງບຸກຄືບໜ້າ ເຂົ້າໄປໃນເມືອງ Timbuktu 
ພວກທີ່ເຫັນການ ກ່າວວ່າ ພວກກະບົດ ກໍາລັງທໍາຄວາມຄືບໜ້າ ເຂົ້າໄປໃນເມືອງ Timbuktu ທີ່ມາລີ.
ພວກທີ່ເຫັນເຫດການໃນມາລີກ່າວວ່າ ພວກກະບົດກໍາລັງທໍາຄວາມ ຄືບໜ້າເຂົ້າໄປຍັງ ເມືອງປະວັດສາດ Timbuktu ແລະໄດ້ຍິນສຽງປືນຍິງຕໍ່ສູ້ກັນໃນຂົງເຂດດັ່ງກ່າວໃນ ວັນອາທິດມື້ນີ້ ເມືອງ Timbuktu ເປັນເມືອງສຸດທ້າຍຂອງ 3 ຫົວເມືອງໃນພາກເໜືອຂອງປະເທດທີ່ ຕົກເປັນເປົ້າໝາຍຂອງກຸມກະບົດ Tuareg ພວກກະບົດໄດ້ຍຶດເອົາເມືອງ Gao ໃນແລງວັນເສົາວານນີ້ ຫຼັງຈາກກອງທັບມາລີຢຸດ ການຍິງຕໍ່ສູ້ກັນເປັນເວລາ 1 ມື້ເຕັມກັບພວກກະບົດໂດຍສະແດງຄວາມເປັນຫ່ວງນໍາ ຄວາມປອດໄພຂອງພົນລະເຮືອນ ຮອຍເອກ Amadou Sanogo ຫົວໜ້າກອງທັບມາລີ ອອກຖະແຫຼງ ການສະບັບນຶ່ງ ທາງໂທລະພາບແຫ່ງຊາດ ກ່າວວ່າ ເມື່ອເບິ່ງສະຖານະການຂອງປະຊາຊົນຢູ່ໃກ້ໆກັບ ເຂດສູ້ລົບກັນແລ້ວ ພວກກໍາລັງຂອງຝ່າຍກອງທັບຈຶ່ງໄດ້ຕັດສິນໃຈ ເຊົາທໍາການສູ້ລົບ ກັນ ກອງທັບໄດ້ຖອນກໍາລັງອອກຈາກຂົງເຂດນັ້ນ ຊຶ່ງເຮັດໃຫ້ເມືອງ Gao ເປັນເມືອງທີ ສອງທີ່ພວກກະບົດ Tuareg ໄດ້ຍຶດເອົາໃນຫວ່າງບໍ່ເທົ່າ ໃດມື້ຜ່ານມາ ຫຼັງຈາກໄດ້ ຍຶດເອົາ Kidal ເມືອງຫຼວງຂອງແຂວງໄປແລ້ວ ຜູ້ສື່ຂ່າວວີໂອເອໃນປະເທດມາລີ ກ່າວໃນຕອນເຊົ້າວັນເສົາວານນີ້ວ່າ ພວກທີ່ເຫັນເຫດ ການ ໄດ້ເຫັນພວກກະບົດ Tuareg ໃນລົດຫຼາຍ ຄັນທີ່ກໍາລັງແລ່ນເຂົ້າໄປໃນເມືອງ Gao ໂດຍຖືທຸງ Azawad ຂອງພວກເຂົາເຈົ້າ ໃນເວລານັ້ນ ສາມາດໄດ້ຍິນສຽງປືນ ຍິງຕໍ່ສູ້ກັນຢ່າງໜັກ ແລະພວກທີ່ເຫັນເຫດການກ່າວວ່າ ພວກທະຫານຝ່າຍກອງທັບ ໄດ້ເປີດ ສາກທໍາການຕອບໂຕ້ຄືນ ໂດຍໃຊ້ພວກເຮືອບິນເຮລີຄອບເຕີ ພວກ ກະບົດ ຍັງທໍາການຕໍ່ສູ້ຢູ່ໃກ້ໆກັບຄ້າຍທະຫານຕ່າງໆຂອງເມືອງນີ້ນໍາ ພວກກະບົດ Tuareg ໄດ້ເລີ້ມກໍ່ການກະບົດຂອງເຂົາເຈົ້າຂຶ້ນໃນກາງເດືອນມັງກອນ ຕົ້ນປີນີ້ ໂດຍພາກັນໃຊ້ພວກອາວຸດທີ່ນໍາເຂົ້າມາໃນ ປະເທດຫຼັງຈາກລີເບຍ ປະເທດ ເພື່ອນບ້ານຕົກໄປ ພວກກະບົດຫົວແບ່ງແຍກດິນແດນ Tuareg ໄດ້ທໍາຄວາມພະ ຍາຍາມແບ່ງແຍກປະເທດ ເພື່ອປົກຄອງຕົນເອງມາໄດ້ຫຼາຍທົດສະວັດແລ້ວ